(30) Մասնակից պետությունները ընդունում են, որ ազգային փոքրամասնություններին վերաբերող հարցերը կարող են բավարար չափով լուծվել միայն օրենքի գերակայության վրա հիմնված ժողովրդավարական քաղաքական շրջանակներում, անկախ դատական համակարգի գործունեության պայմաններում: Այդ շրջանակները երաշխավորում են Մարդու իրավունքները և հիմնարար ազատությունները լիովին հարգելը, բոլոր քաղաքացիների հավասար իրավունքներն ու դիրքը, նրանց բոլոր օրինական շահերի ու իղձերի ազատ արտահայտումը, քաղաքական բազմակարծությունը, սոցիալական հանդուրժողականությունը և այն իրավական նորմերի կատարումը, որոնք արդյունավետ արգելքներ են դնում պետական իշխանությունը չարաշահելու ճանապարհին: